ח'אראס

ח'אראס (خاراس) היא עיירה פלסטינית במרכז חבל יהודה, 12 ק"מ צפונית מערבית לחברון, חלק ממחוז חברון. לפי נתוני הלשכה הפלסטינית המרכזית לסטטיסטיקה, בשנת 2006 מנתה האוכלוסייה 6,665 תושבים. הכפר ממוקם בחלקו הצפוני של ואדי ערב ליד חורבות עמק האלה. ערים סמוכות כוללות את נובה ובית אולא מדרום, צוריף מצפון וחלחול ממזרח. שטח העיירה הוא 6,781 דונם.

היסטוריה 
החוקרים הבריטים קיצ'נר וקונדר מהקרן הבריטית לחקר ארץ ישראל הציעו לזהות את ח'אראס עם יער חרת, המוזכר ב כאחד המקומות בהם התחבא דוד בבורחו מפני שאול. הם ציינו שח'אראס ממוקמת 3 מיילים מדרום מזרח לעדולם, אתר נוסף בו ביקר דוד באותה התקופה לפי המקרא.

בסקר ארכאולוגי במקום לא נתגלו כלל שרידים קדומים.

במפקד 1922, שנערך על ידי שלטונות המנדט הבריטי, בח'אראס הייתה אוכלוסייה של 577 תושבים, כולם מוסלמים. המספר גדל במפקד 1931 ל-739 איש אשר שכנו ב-153 בתים. בסקר הכפרים בשנת 1945 האוכלוסייה של ח'אראס הייתה 970 מוסלמים ואדמות העיירה השתרעו על 6,781 דונם אדמה. 615 דונם היו מטעים ואדמות השקיה, 3,532 של גידולי דגנים, ואילו 38 דונם היו שטח בנוי.

בעקבות מלחמת העצמאות, עברה ח'אראס לשליטה ירדנית בין השנים 1948–1967.

במלחמת ששת הימים עברה ח'אראס לשליטה ישראלית. בעקבות הסכמי אוסלו ב-1995 עברה ח'אראס לשליטת הרשות הפלסטינית כשטח B.

הכפר היום 
בעיירה יש חמישה בתי ספר, ארבעה מסגדים, מועדון ספורט, מרפאה ממשלתית ובית בד (ייצור שמן זית הוא ענף מרכזי בעיירה).

קישורים חיצוניים

Kharas website (Kharas website)
 Welcome To Kharas
Survey of Western Palestine, Map 21:    IAA, Wikimedia commons
Kharas Town (Fact Sheet),  Applied Research Institute - Jerusalem (ARIJ)
Kharas Town Profile, ARIJ
Kharas aerial photo, ARIJ
The priorities and needs for development in Kharas town based on the community and local authorities’ assessment, ARIJ

הערות שוליים

נפת חברון
הרשות הפלסטינית: יישובים
הרי יהודה